[Koncept dokumenti për sëmundje ngjitëse]

Ne rast te epidemive duhet te obligohet depistimi i të gjithë personave që vijnë nga këto vende me epidemi me sëmundje ngjitëse që nuk janë karakteristike për Kosovën. Parandalimi i infeksioneve brendaspitalore, nuk është i cekur në ligjin aktual duke i obliguar aplikimin e masave tjera mbrojtëse përveç DDD, sikurse që janë paisjet personale mbrojtëse dhe higjiena personale e personelit shëndetësor dhe mjeteve të punës. Gjithashtu, niveli i përafrimit me Acquis aktualisht mbetet i ultë, prandaj sektori i shëndetësisë në kuadër të planifikimit afatshkurtër dhe afatmesëm do të përfshij plotësim/ndryshim të kornizës ligjore për sëmundje ngjitëse. Më poshtë janë analizuar dispozitat që nuk janë zbatuar si duhet, ato të cilat kanë shkaktuar vështirësi në praktikë si dhe dispozitat të cilat nuk kanë qenë të kompletuara, përfshirë edhe përafrimin shumë të ulët me Acquis. Një nivel i ulët i përafërimit të legjislacionit me Acquis në fushën e sëmundjeve ngjitëse, ka qenë mungesa e rregulloreve qeveritare që kanë obliguar institucionet qeveritare për përafërimin legjislacionit vendor me atë të BE-se. Ministria e Shëndetësisë këtë proces e ka filluar në vitin 2014.

######### Problemi: Incidenca e lartë e sëmundjeve ngjitëse Shkaqet

Në përgjithësi dispozitat e këtij ligji janë të tejkaluara, në vazhdimësi është hasur vështirësi në zbatim të dispozitave juridike. Struktura dhe përmbajtja e neneve të ligjit ekzistues nuk është në harmoni me standardet sipas UA 3-2013 për standardet e hartimit te akteve juridike.

- 1. Rregullat nuk zbatohen siç duhet
- Neni 3 përmban një listë të sëmundjeve ngjitëse parandalimi dhe kontrolli i tyre janë në interes për vendin; kurse nenet 12, 13, 14, 15, 16 flasin për paraqitjen, mbikëqyrjen dhe raportimin e sëmundjeve ngjitëse si obligim ligjor i të gjitha niveleve të sistemit të kujdesit shëndetësor të Kosovës, duke filluar prej punkteve të mjekësisë familjare deri në nivelin tretësor.

Niveli i bashkëpunimit ndërmjet institucioneve për raportimin e sëmundjeve ngjitëse nuk është i kënaqshëm P.sh. Sipas nenit 15 Shërbimi veterinar është i obliguar që menjëherë të paraqes çdo sëmundje ngjitëse tek IKSHP dhe ISK po qe se konstaton sëmundjen apo ngordhjen e kafshëve. Megjithatë, bashkëpunimi mes AUV- IKSHP në këtë drejtim nuk është i mjaftueshëm (raporti dërgohet një herë në vit, i cili mund të paraqes pengesë në marrjen e masave kundërepidemike).

Përkundër që sistemi i mbikëqyrjes dhe raportimit të sëmundjeve ngjitëse funksionon dhe gjeneron raporte në baza periodike, është i vjetëruar dhe kërkon ndryshime në listën e sëmundjeve ngjitëse të raportueshme në Kosovë, definimin e rasteve dhe rrjedhimisht të ndryshimit të formave të raportimit me qëllim të përafërimit me Direktivat e BE si dhe rekomandimeve nga raporti i vlerësimit të sistemit shëndetësor me theks të veçantë në sëmundje ngjitëse i realizuar nga ECDC. ECDC ka rekomanduar ndryshimet dhe amandamentimet për sistemin e parandalimit dhe kontrollës së SN në përputhje me kërkesat e definimit të rasteve sipas BE dhe në harmoni me Vendimin 2002/253/EC. Poashtu, raportimi nga institucionet private nuk është shumë i rregullt dhe nga komunat e banuara me shumicë serbe të cilat nuk raportojnë fare. Nga ECDC është rekomanduar të krijohet partneritet strategjik me sektorin privat që edhe ata të përfshihen në parandalimin dhe kontrollin e SN.